கேள்வி: கிளிநொச்சி கந்தசுவாமி ஆலயம் என்பது என்ன?
பதில்: கிளிநொச்சி கந்தசுவாமி ஆலயம் இலங்கையின் வட மாகாணம், இலங்கை உள்ள கிளிநொச்சி மாவட்டம் கிளிநொச்சி நகரில் யாழ்ப்பாணம் கண்டியை இணைக்கும் 1-9 (A-9) நெடுஞ்சாலையில் அமைந்த்துள்ளது. மேற்கு திசை நோக்கியுள்ள இவ்வாலயத்தில் மூலத்தானத்தில் வேல் பிரதிட்டை செய்யப்பட்டிருக்கிறது. பரிவார தெய்வங்களாக விநாயகர், நடராசர், தட்சணாமூர்த்தி, சமயகுரவர், வைரவர், நவக்கிரகமூர்த்திகள் போன்ற தெய்வங்கள் உள்ளனர். இவ்வாலய மகோற்சவம் ஆண்டு தோறும் ஆவணி மாதம் இடம்பெறும் அதேவேளை கந்த சஷ்டி இவ்வாலயத்தில் இடம்பெறும். இப்பிரதேச மக்களில் பலர் இவ்வாலயத்திலேயே விரதத்தினை அனுட்டிப்பர். கந்த சஷ்டி விரதத்தின் இறுதி நாளன்று இடம்பெறும் சூரன் போர் விழாவும் இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் இடம்பெறும்.